**ΕΓΓΡΑΦΗ ΜΑΘΗΤΩΝ/ΤΡΙΩΝ ΣΤΗΝ Α΄ ΤΑΞΗ ΔΗΜΟΤΙΚΟΥ ΣΧΟΛΕΙΟΥ**

Λαμβάνοντας υπόψη την Φ.6/65742/Δ1/25-4-2018 εγκύκλιο του Υπ.ΠΕΘ με θέμα «Εγγραφές μαθητών στα δημοτικά σχολεία για το σχολικό έτος 2018-2019 - Λήξη διδασκαλίας μαθημάτων 2017-18», οι εγγραφές στα δημοτικά σχολεία για το σχολικό έτος 2018-19 **θα πραγματοποιηθούν από 2 έως 18 Μαΐου 2018**. Σας επισημαίνουμε ότι τη σχολική χρονιά 2018-2019 στην Α’ Τάξη του Δημοτικού Σχολείου θα φοιτήσουν **οι μαθητές/τριες που γεννήθηκαν από 1-1-2012 έως 31-12-2012**.

**Τα απαιτούμενα δικαιολογητικά για την εγγραφή στην Α΄ τάξη του Δημοτικού Σχολείου είναι τα εξής:**

**α. Πιστοποιητικό γέννησης Δήμου ή Κοινότητας.** Σας ενημερώνουμε ότι για την εγγραφή των μαθητών/τριών στα Δημοτικά Σχολεία της χώρας **δεν απαιτείται η προσκόμιση του Πιστοποιητικού Γέννησης από τους γονείς**, αλλά αναζητείται από τις σχολικές μονάδες μέσω του Πληροφορικού Συστήματος my school του ΥΠΠΕΘ. (Φ.6/498/57863/Δ1/6-4-2016).

**β. Επίδειξη του Βιβλιαρίου Υγείας του Παιδιού (Β.Υ.Π.),** *ή προσκόμιση άλλου στοιχείου, στο οποίο φαίνεται ότι έγιναν τα προβλεπόμενα εμβόλια.*

**γ. Το Ατομικό Δελτίο Υγείας Μαθητή/τριας (Α.Δ.Υ.Μ),** *σύμφωνα με τη με αρ. πρωτ. Φ.6/1094/80261/Δ1/20-5-2015 εγκύκλιο του ΥΠΠΕΘ (Α.Δ.Υ.Μ.) (****χορηγείται από το Σχολείο - συμπληρώνεται από ιατρούς ειδικότητας Παιδιατρικής, Παθολογίας, ή Γενικής Ιατρικής****)*

**δ. Αποδεικτικό στοιχείο** από το οποίο, κατά την κρίση του Διευθυντή του σχολείου, **φαίνεται η διεύθυνση κατοικίας του μαθητή/τριας.**

**ε. Πιστοποιητικό Φοίτησης Νηπιαγωγείου για την εγγραφή στο Δημοτικό.** *Η Βεβαίωση Παρακολούθησης στο νηπιαγωγείο εκδίδεται με τη λήξη της διδασκαλίας των μαθημάτων (15 Ιουνίου 2018) και διαβιβάζεται αυτεπάγγελτα από το Νηπιαγωγείο στο Δημοτικό σχολείο εγγραφής του μαθητή/τριας.*

**ΠΛΗΡΟΦΟΡΙΕΣ:** Στο τηλέφωνο του Δημοτικού Σχολείου (**2331023332**) ή προσωπικά στο γραφείο της Δ/ντριας τις εργάσιμες ημέρες και ώρες. Για την εύρυθμη λειτουργία του Σχολείου, **παρακαλούμε τους γονείς/κηδεμόνες να προσέρχονται για την εγγραφή κατά το χρονικό διάστημα 13.20-14.00.**

**Η ΔΙΕΥΘΥΝΤΡΙΑ ΤΟΥ ΣΧΟΛΕΙΟΥ**

**ΓΟΥΤΣΗ ΘΕΟΔΩΡΑ**

# Σύμφωνα με τις διατάξεις της §3 του άρθρου 7 του Π.Δ. 201/1998 (ΦΕΚ 161Α), όπως τροποποιήθηκαν από τις διατάξεις των περιπτώσεων 3 και 4 της παρ. 2 του άρθρου 11 του Ν. 4229/2014 (ΦΕΚ 8 τ. Α΄/10.1.2014) και αντικαταστάθηκαν με το άρθρο 53 του Ν. 4238/2014 (ΦΕΚ 38 τ. Α΄/17.2.2014) τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου είναι τα εξής:

# α. Πιστοποιητικό γέννησης, Δήμου ή Κοινότητας για την εγγραφή του μαθητή στα οικεία μητρώα ή δημοτολόγια, το οποίο εκδίδεται το τελευταίο πριν την εγγραφή τρίμηνο και στο οποίο αναγράφεται ολογράφως και αριθμητικώς η ημερομηνία γέννησης.

# β. Επίδειξη του βιβλιαρίου υγείας του μαθητή, ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.

# γ. Το Ατομικό Δελτίο Υγείας Μαθητή (Α.Δ.Υ.Μ.).

# δ. Αποδεικτικό στοιχείο από το οποίο, κατά την κρίση του Διευθυντή του σχολείου, φαίνεται η διεύθυνση κατοικίας του μαθητή.

# ε. Βεβαίωση παρακολούθησης νηπιαγωγείου. ΕΓΓΡΑΦΗ ΝΗΠΙΩΝ ΣΤΟ ΝΗΠΙΑΓΩΓΕΙΟ

# Δικαίωμα εγγραφής στο Νηπιαγωγείο έχουν τα παιδιά που γεννήθηκαν (νήπια) από 1-01-2006 έως 31-12-2006.

# Τα δικαιολογητικά για την εγγραφή των νηπίων στο Νηπιαγωγείο ορίζονται από το άρθρο 7 παρ. 2 του Π.Δ. 200/98 (ΦΕΚ 161Α) και μόνο.

# Ως εκ τούτου τα δικαιολογητικά που απαιτούνται είναι:

**α. Πιστοποιητικό γέννησης**

**β. Επίδειξη του βιβλιαρίου** ή προσκόμιση άλλου στοιχείου, στο οποίο φαίνεται ότι έγιναν τα προβλεπόμενα εμβόλια

γ. **Οδοντολογική εξέταση**.

*δ.* **Αποδεικτικό στοιχείο** (λογαριασμός ΔΕΗ, ΟΤΕ…) στο οποίο να φαίνεται η **διεύθυνση κατοικίας** του νηπίου

**ε. Δήλωση του γονέα** ότι αναλαμβάνει την ευθύνη για την ασφαλή προσέλευση και αποχώρηση του νηπίου.

Οι εγγραφές θα πραγματοποιηθούν κατά το διάστημα 1 έως 21 Ιουνίου.

Η ΠΡΟΪΣΤΑΜΕΝΗ ΤΟΥ ΝΗΠ/ΓΕΙΟΥ

ΑΥΚΟΥ ΑΙΚΑΤΕΡΙΝΗ